stanford-oval/wikipedia huggingface dataset:
Radical Optimism Tour
הערות שוליים

1 2 3  Navier Grimes, Dua Lipa Announces 2025 Global Tour Dates On ‘Radical Optimism Tour’, Live Nation Entertainment, ‏2024-09-12 (באנגלית אמריקאית)
| דואה ליפה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Dua Lipa • Future Nostalgia • Radical Optimism |  |
| מיני-אלבומים | Spotify Sessions • Live Acoustic • Deezer Sessions • The Only |  |
| מהדורות מחודשות | Dua Lipa: Complete Edition • Future Nostalgia: The Moonlight Edition |  |
| אלבומי רמיקס | Club Future Nostalgia |  |
| סינגלים | "New Love" • "Be the One" • "Last Dance" • "Hotter than Hell" • "Blow Your Mind (Mwah)" • "Scared to Be Lonely" • "Lost in Your Light" • "New Rules" • "Homesick" • "IDGAF" • "One Kiss" • "Electricity" • "Swan Song" • "Don't Start Now" • "Physical" • "Break My Heart" • "Hallucinate" • "Levitating" • "Fever" • "Real Groove (Studio 2054 Remix)" • "We're Good" • "Love Again" • "Cold Heart (Pnau remix)" • "Potion" • "Dance the Night" • "Houdini" • "Training Season" • "Illusion" |  |
| השתתפות בסינגלים | "No Lie" • "Bridge over Troubled Water" • "If Only" • "Times Like These" • "Prisoner" • "Demeanor" • "Sweetest Pie" |  |
| סינגלים שיווקיים | "Room for 2" • "Thinking 'Bout You" • "My Love" • "Want To" • "Future Nostalgia" • "Sugar (Remix)" • "Can They Hear Us" |  |
| שירים אחרים | "Kiss and Make Up" • "Boys Will Be Boys" |  |
| סיבובי הופעות | 2016 UK Tour • Hotter Than Hell Tour • US and Europe Tour • The Self-Titled Tour • Future Nostalgia Tour • Studio 2054 |  |
| --- | --- |
בקרת זהויות :  MusicBrainz: 5eb7b8c3-ca88-4635-908d-52fbfb46a0fc 
דואה ליפה מופיעה בפיליפינים ב-13 בנובמבר 2024.
סדרת פיבונאצ'י

במתמטיקה, סדרת פיבונאצ'י (Fibonacci) היא הסדרה ששני איבריה הראשונים הם 1,1 וכל איבר לאחר מכן שווה לסכום שני קודמיו. בהתאם לכך, איבריה הראשונים של הסדרה הם:  1,1,2,3,5,8,13,21,34,55,89,144...
איברי הסדרה נקראים "מספרי פיבונאצ'י".
סדרת פיבונאצ'י קרויה על שם לאונרדו מפיזה (הידוע בכינוי "פיבונאצ'י"), שתיאר אותה לראשונה באירופה בספרו "ספר החשבונייה" בשנת 1202 (קדמו לו מתמטיקאים הודים). שם הסדרה הוענק לה על ידי אדוארד לוקאס. פיבונאצ'י השתמש בסדרה כדי לתאר את מספר הארנבים במשפחה של זוג ארנבים, אם מניחים שכל זוג ארנבים שהגיע לגיל חודשיים, ממליט מדי חודש זוג נוסף. באוכלוסייה כזו, מספר זוגות הארנבים בחודש ה-n (כולל ההורים) יהיה שווה ל-  F_{n}.
למעט הסדרות החשבוניות וההנדסיות, ושילובים שלהן, סדרת פיבונאצ'י היא הדוגמה הפשוטה ביותר לסדרה המוגדרת ברקורסיה.
בניסוח פורמלי יותר, הגדרה רקורסיבית של הסדרה ניתנת על ידי תנאי ההתחלה  F_{1}=1;F_{2}=1, ונוסחת הנסיגה  F_{n+1}=F_{n}+F_{n-1}.
למספרי פיבונאצ'י יש תכונות רבות הנחשבות למעניינות. ספרים שלמים נכתבו עליהם ואף קיים כתב עת מתמטי, The Fibonacci Quarterly, שמוקדש כולו לתגליות במספרי פיבונאצ'י והכללות שלהם. כמו כן, נוסדה אגודת פיבונאצ'י שמטרתה לגלות מופעים חדשים של סדרת פיבונאצ'י.
סדרת פיבונאצ'י יוצרת גם את שבלול פיבונאצ'י, אם נצייר ריבועים שהצלעות שלהם הם מספרי פיבונאצ'י ונעביר קשתות בין קודקודיהם ייווצר שבלול המכונה שבלול פיבונאצ'י.
מספרי פיבונאצ'י ויחס הזהב

היחס בין שני איברים עוקבים של סדרת פיבונאצ'י שואף ליחס הזהב:
מספר אי-רציונלי שערכו ...1.61803398, כפי שהראה לראשונה יוהאנס קפלר. יחס הזהב מושג בקירוב טוב כבר באיבר ה-11 של סדרת פיבונאצ'י:
{\tfrac {F_{11}}{F_{10}}}={\tfrac {89}{55}}=1.6181818
ובאיבר ה-16 הדיוק משתפר לרמה של 5 ספרות אחרי הנקודה העשרונית:
{\tfrac {F_{16}}{F_{15}}}={\tfrac {987}{610}}=1.61803
תכונה זו אינה מפליאה אם מציגים את יחס הזהב כשבר המשולב:  \ \phi =1+{\frac {1}{1+{\frac {1}{1+{\frac {1}{1+\cdots }}}}}}.
חלק סופי משבר אינסופי זה הוא יחס בין שני מספרי פיבונאצ'י עוקבים, אם קוטעים את החישוב במקום המתאים.
לדוגמה, עבור האיברים 3 ו-5 השבר מקבל את הערך 1.666:
\ \phi =1+{\frac {1}{1+{\frac {1}{1+{\frac {1}{1}}}}}}
מספרי פיבונאצ'י ויחס הזהב > הצגה גאומטרית של מספרי פיבונאצ'י

אחת מההצגות הגאומטריות של הסדרה מתחילה בריבוע שאורך צלעו 1, כגודל האיבר הראשון, ומתווספים לו ריבועים באופן הבא:
לריבוע הראשון מתווסף ריבוע נוסף בגודל 1x1. שני הריבועים יוצרים מלבן שרוחבו 1 ואורכו 2 - כגודל שני האיברים F2 ו-F3.
בשלב הבא נוסיף ריבוע בגודל 2x2, ונקבל מלבן בגודל 2x3. תוספת של ריבוע בגודל 3x3 תוביל למלבן בגודל 3x5. התוצר של הבנייה על ידי הוספת ריבוע שצלעו כאיבר פיבונאצ'י מביאה למלבן שצלעותיו הן שני איברי פיבונאצ'י עוקבים.
בהמשך הבנייה, המלבנים מתקרבים יותר ויותר למלבן הזהב, שהוא מלבן שהיחס בין צלעותיו הוא יחס הזהב - 1.618 בקירוב. ליחס הזהב ולמלבן הזהב מופעים שונים בטבע, באדריכלות ובאמנות.
תכונות נוספות של הסדרה > זהות קאסיני

את הזהות גילה האסטרונום האיטלקי ג'ובאני דומניקו קאסיני. הזהות אומרת כי  \ F_{n}^{2}=F_{n-1}\cdot F_{n+1}+(-1)^{n+1}, כלומר מספר פיבונאצ'י בריבוע הוא כמעט מכפלת שני המספרים לידו, ההפרש ביניהם הוא 1. מי גדול יותר זו שאלה שתלויה בזוגיות של המיקום של מספר הפיבונאצ'י שלקחנו. למשל, בסדרה יש את הרצף 3,5,8, שבו  5^{2}=25ו- 3\cdot 8=24 וההפרש ביניהם הוא באמת 1. את הזהות ניתן להוכיח בכמה דרכים: דרך אחת היא באמצעות אינדוקציה מתמטית, שכן כך הסדרה מוגדרת. דרך אחרת היא להשתמש בעובדה שדטרמיננטה היא כפלית ולרשום:
{\begin{pmatrix}F_{n+1}&F_{n}\\F_{n}&F_{n-1}\end{pmatrix}}={\begin{pmatrix}1&1\\1&0\end{pmatrix}}\cdot {\begin{pmatrix}F_{n}&F_{n-1}\\F_{n-1}&F_{n-2}\end{pmatrix}}
תכונות נוספות של הסדרה > סדרת לוקאס

סדרה דומה לסדרת פיבונאצ'י היא סדרת לוקאס. הסדרה מוגדרת על ידי:
L_{1}=1
L_{2}=3
L_{n+1}=L_{n}+L_{n-1}
סדרת פיבונאצ'י וסדרת לוקאס הן סדרות מהסוג הבא:
S(a_{1},a_{2})=\{a_{1},a_{2},a_{3}=a_{1}+a_{2},a_{4}=a_{2}+a_{3},\dots \}
F_{n}=S_{n}(1,1)
F_{n+1}=S_{n}(1,2)
F_{n-1}=S_{n}(0,1)
L_{n}=S_{n}(1,3)
לכן  L_{n}=F_{n-1}+F_{n+1}.
ישנה עוד נוסחה המקשרת בין שתי הסדרות:
2F_{m+n}=F_{m}L_{n}+F_{n}L_{m}
בנוסף, בדומה לנוסחה הכללית של סדרת פיבונאצ'י
F_{n}={\frac {1}{\sqrt {5}}}\left[\left({\frac {1+{\sqrt {5}}}{2}}\right)^{n}-\left({\frac {1-{\sqrt {5}}}{2}}\right)^{n}\right]
גם לסדרת לוקאס יש נוסחה כללית:
L_{n}=\left({\frac {1+{\sqrt {5}}}{2}}\right)^{n}+\left({\frac {1-{\sqrt {5}}}{2}}\right)^{n}
תכונות נוספות של הסדרה > תכונות מודולריות של סדרת פיבונאצ'י

אחת הסיבות לחשיבותה של סדרת פיבונאצ'י בתורת המספרים היא ההתנהגות המעניינת של השאריות שלה בחלוקה למספר ראשוני קבוע. לדוגמה,
כל מספר שלישי בסדרה הוא זוגי;
כל מספר רביעי הוא כפולה של 3;
כל מספר חמישי הוא כפולה של 5.
כל מספר שביעי הוא כפולה של 13.
כאשר מתבוננים בסדרה מודולו כל מספר טבעי m, היא יכולה לקבל רק מספר סופי של ערכים, ולכן אין תימה שהסדרה מחזורית. כאשר בוחנים את הסדרה מודולו מספר ראשוני p, ישנם ארבעה מקרים: ראשית, מודולו p=2, סדרת השאריות היא  \ 0,1,1,0,1,1,... ומחזורה 3. מודולו p=5 המחזור הוא 20. כאשר  \ p\neq 5, המספר  \ \delta ={\sqrt {5}} מקיים  \ \delta ^{p}=({\tfrac {5}{p}})\delta , כאשר המקדם הוא סימן יעקובי, השווה ל-1 אם 5 הוא שארית ריבועית מודולו p (זה קורה כאשר p מסתיים בספרות 1,4,6 או 9), ול־1- אחרת. אם 5 הוא שארית ריבועית אז  \ \phi _{+}^{p}=\phi _{+} וכן  \ \phi _{-}^{p}=\phi _{-}, וכך אפשר להוכיח שמחזור הסדרה מחלק את p-1. אם 5 איננו שארית ריבועית אז  \ \phi _{+}^{p}=\phi _{-} ו-  \ \phi _{-}^{p}=\phi _{+}, ובמקרה זה  \ F_{p+1+i}=-F_{i} (החישוב נובע מן התכונה  \ \phi _{+}\phi _{-}=-1), והמחזור מחלק את  \ 2(p+1). תכונות אלה של סדרת פיבונאצ'י משמשות במבחני ראשוניות (ראו גם סדרת לוקאס).
לכל מספר טבעי m, אורך המחזור של סדרת פיבונאצ'י מודולו m הוא לכל היותר 6m. אורך המחזור הוא 6m אם ורק אם m שווה לכפליים חזקה של 5.
תכונות נוספות של הסדרה > משפט זקנדורף

כל מספר טבעי ניתן להצגה בצורה יחידה כסכום של מספרי פיבונאצ'י שונים שאין ביניהם שניים עוקבים (סמוכים זה לזה בסדרה). הצגה זו נקראת הצגת זקנדורף, על שמו של הרופא הצבאי הבלגי אדואר זקנדורף (1901-1983), שהיה מתמטיקאי חובב והוכיח שהיא אכן תמיד קיימת.
את הצגת זקנדורף אפשר למצוא באמצעות אלגוריתם חמדן. מכיוון שכל מספר פיבונאצ'י עשוי להופיע בסכום לכל היותר פעם אחת, ההצגה המתקבלת נראית כמו הצגה בינארית: הספרה '1' במקום ה-n מסמנת שמספר פיבונאצ'י  F_{n+1} משתתף בסכום, וספרת '0' מציינת שהמספר אינו משתתף. למשל הצגת זקנדורף של מאה היא:  100=F_{11}+F_{6}+F_{4}=1000010100_{Z}.
חידות שסדרת פיבונאצ'י היא פתרונן

בספר החשבונייה מספרי פיבונאצ'י מופיעים בהקשר לחידה העוסקת בארנבים. על-פי החידה זוג ארנבים צעיר הופך לאחר שנה לזוג ארנבים מבוגר. לצורך החידה הארנבים לא מתים אף פעם. זוג ארנבים מבוגר בכל שנה מוליד זוג ארנבים נוסף. מתחילים מזוג ארנבים צעיר אחד, כמה זוגות ארנבים יהיו מעתה כל שנה?
הפתרון לחידה הוא סדרת פיבונאצ'י. הסדרה מופיעה גם כפתרון לחידות קומבינטוריות רבות. לדוגמה, דבורה יכולה להיכנס לכוורת שבאיור דרך המשושה המסומן ב־1, או דרך המשושה המסומן ב־2. הדבורה יכולה לעבור ממשושה מסוים לשכנו, בתנאי שמספרו של המשושה החדש גדול ממספרו של המשושה בו היא נמצאת. בכמה דרכים שונות יכולה הדבורה להגיע למשושה ה־n?
חידה נוספת: אם אדם צריך לעלות בסולם n שלבים, וכל פעם עליו להחליט אם לעלות שלב אחד או שניים, כמה אפשרויות יש לו?
גם הפתרון לחידה זו הוא סדרת פיבונאצ'י, מפני שיש להסתכל על המהלך הראשון, במהלך הראשון יכול האדם לעלות שלב אחד או שניים, אם יעלה שלב אחד - אזי מספר האפשרויות הנותרות יהיה בדיוק כמספר האפשרויות לעלות n-1 שלבים, ואם יעלה 2 שלבים יהיה מספר האפשרויות הנותרות כמספר האפשרויות לעלות n-2 שלבים.
נוסחה ישירה לאברי הסדרה

אפשר לקבל את אברי הסדרה בצורה ישירה על פי הנוסחה  \ F_{n}={\tfrac {1}{\sqrt {5}}}(\phi _{+}^{n}-\phi _{-}^{n}) כאשר  \ \phi _{\pm }={\tfrac {1\pm {\sqrt {5}}}{2}} הם הפתרונות של המשוואה
 \phi ^{2}-\phi -1\ =0 המאפיינת את יחס הזהב. יש המייחסים לאדוארד לוקאס את גילוי הנוסחה. אולם הנוסחה הייתה ידועה כבר לז'אק פיליפ מארי בינה בשנת 1843, ואולי אף ללאונרד אוילר ב-1765 ואפילו לאברהם דה-מואבר ב-1730.‏
מכיוון ש-  \ \phi _{-}^{n}\rightarrow 0, מתקיים  F_{n}\approx {\tfrac {1}{\sqrt {5}}}\phi _{+}^{n}, ומכאן שהיחס בין אברי הסדרה שואף ליחס הזהב.
את הנוסחה קל להוכיח באינדוקציה. כדי לקבל אותה, כמו נוסחאות לסדרות רקורסיה ליניאריות אחרות, אפשר לכתוב את הגדרת הסדרה בעזרת מטריצה מתאימה:
מכיוון שהמשוואה האופיינית בלכסון המטריצה היא משוואת יחס הזהב, אפשר לכתוב:
והצבה בנוסחת הרקורסיה המטריציונית נותנת את הנוסחה הישירה עבור אברי הסדרה.
שימושים במדעי המחשב

ישנם אלגוריתמים ומבני נתונים כגון ערימת פיבונאצ'י המשתמשים בתכונות של מספרי פיבונאצ'י להוכחת סיבוכיות.
ראו גם

קבוע הופכיי מספרי פיבונאצ'י
תיקון פיבונאצ'י
לקריאה נוספת

מריו ליביו, חיתוך הזהב - קורותיו של מספר מופלא, הוצאת אריה ניר, 2003
אלי מיטב, מספרים מכושפים - על חיתוך הזהב, סדרת פיבונאצ'י ועוד פנינים מתמטיות, הוצאת שורש, 2008
הערות שוליים

↑  ‏(סדרה A000045 באתר OEIS – האנציקלופדיה המקוונת לסדרות של מספרים שלמים)
↑  The Fibonacci Quarterly
↑  The Fibonacci Association
↑  הקסם של מספרי פיבונצ'י, באתר הקסם של מספרי פיבונצ'י
↑  ביוגרפיה של סדרת פיבונאצ'י, באתר MacTutor (באנגלית)
↑  Édouard Lucas, The Fibonacci Series
↑  Binets Formula, באתר MathWorld (באנגלית)
↑  Binet's, de Moivre's or Euler's Formula?
↑  נוסחה באקסל לחישוב ערכי הסדרה:=1/(5^0.5)*((((1+5^0.5)/2)^A1)-(((1-5^0.5))/2)^A1)
 בטור A יש להציב את המספרים הסודרים, בטור B יתקבלו ערכי הסדרה
| --- | --- |
בקרת זהויות :  NLI: 987007531248505171  BnF: cb122868243 (data)  LCCN: sh85048028  NKC: ph117552 
מלבני הסדרה
קוביות פיבונאצ'י: אורך צלעות הקוביות הוא לפי הסדרה.
סדרת פיבונאצ'י בטבע[דרושה הבהרה]
סדרת פיבונאצ'י בטבע[דרושה הבהרה]
בכמה דרכים שונות ניתן להגיע למשושה מס' 6?
אהרל'ה ויסברג

| --- | --- |

ויסברג (מימין) עם מאמן הכדורסל ריק פיטינו, 2019
 לידה:  1981 (בן 44 בערך)
 מדינה:  ישראל ישראל
אהרן (אהרל'ה) ויסברג (נולד ב-1981) הוא עיתונאי ישראלי, ראש דסק כדורסל באתר וואלה ספורט ובמגזין "שישבת" של עיתון ישראל היום ובעל טור בעיתון שביעי. הוא משמש פרשן כדורסל בתחנת הרדיו כאן רשת ב', ומרצה בבית הספר לתקשורת באוניברסיטת בר-אילן ובקורס כתבי ספורט "קול הספורט". בעל בלוג כדורסל ברשת פייסבוק בשם "אהרל'ה ויסברג - מאחורי הקַלָּעים".
קריירה

בגיל 16 ייסד את האתר של הכדורסלן עודד קטש. ב-1999 התגייס לצה"ל ושימש ככתב לענייני צבא בעיתון במחנה. לאחר שחרורו, שימש במשך כשנתיים כעורך במדור הספורט של מעריב, במקביל לעבודתו כעורך מדור הספורט וסגן ראש מערכת החדשות של במחנה.
ב-2005 כתב יחד עם ערן סלע את הספר "היכל התהילה" ובו בחרו את 50 הכדורסלנים הגדולים בתולדות ישראל (הוצאת מודן). בשלהי אותה שנה מונה לראש דסק כדורסל באתר ynet. ויסברג כיהן גם כעורך הראשי של ירחון הספורט PLAY, והשיק שם את טורו הפרשני בנושאי כדורסל בשם "מאחורי הקַלָּעים".
ב-2010 עבר לידיעות אחרונות במטרה להחליף בעתיד את הכתב הוותיק רפאל נאה, אולם כעבור תקופה קצרה עזב את העיתון. מאז פברואר 2011 עובד ויסברג בעיתון ישראל היום כעורך וכתב במוספי שישבת וישראל השבוע ובדסק החדשות ובעל טור במדור הספורט.
החל מסוף שנת 2015 עובד כראש דסק כדורסל בוואלה! ספורט. לאורך עונת המשחקים 2016/2017 שימש כפרשן בשידורי הכדורסל של ערוץ 20, שליווה את משחקי הפועל ירושלים עד לחצי גמר היורוקאפ, לצד השדר עמית הורסקי.
ויסברג, בוגר תואר ראשון במדעי המדינה ותקשורת ציבורית באוניברסיטת בר-אילן, הוא אחד המראיינים הבולטים בתקשורת הספורט הישראלית, ובמהלך השנים נפגש עם כמה מכוכבי הכדורסל המרכזיים בעולם, ובראשם: יאניס אדטוקומבו, ריק פיטינו, ז'ליקו אוברדוביץ', דינו מנגין ודיאן בודירוגה.
הוא אחראי לכמה חשיפות מרכזיות בעיתונות הספורט בישראל, ובראשן מינויו של עודד קטש למאמן פנאתינאיקוס, חזרתו של פיני גרשון למכבי תל אביב בתפקיד עוזר המאמן ופרישתו המפתיעה של מוני פנאן ממכבי תל אביב.
הערות שוליים

↑  ישראל-עמק הסילקון השני בחשיבותו בעולם: AOLמנכ"ל, באתר וואלה, 14 בדצמבר 1999
| --- | --- |
בקרת זהויות :  NLI: 987007438322005171  VIAF: 49148874643449622270   WorldCat (עם VIAF): 49148874643449622270
רוברט שטריקר

| --- | --- |

 לידה:  16 באוגוסט 1879 ברנו, האימפריה האוסטרו-הונגרית 
 פטירה:  1944 (בגיל 64 בערך) אושוויץ, גרמניה הנאצית 
 מדינה:  אוסטריה 
 מקום מגורים:  וינה 
 מעסיק:  Imperial Royal Austrian State Railways 
 תפקיד:  חבר המועצה הלאומית של אוסטריה 
 מפלגה:  המפלגה הלאומית היהודית 
 
רוברט שטריקר (בגרמנית: Robert Stricker;‏ 16 באוגוסט 1879, ברנו, מוראביה – 1944, אושוויץ) היה מהנדס, עיתונאי, חבר פרלמנט ופעיל ציוני באוסטריה.
ביוגרפיה

שטריקר נולד בברנו שבמוראביה, אוסטריה (כיום בצ'כיה), בשנת 1879.
ביוגרפיה > פעילותו הפוליטית

היה מראשי הפלג הרדיקלי בתנועה הציונית כבר מנעוריו, חבר הוועד הפועל הציוני, ונשיא המפלגה היהודית הלאומית האוסטרית (Jüdische Nationale Partei), במסגרתה נבחר בבחירות שנערכו ב-16 בפברואר 1919] לחבר הציוני הראשון בפרלמנט האוסטרי; אך בבחירות הבאות ב-17 באוקטובר 1920, שינוי בחוק הבחירות העלה את אחוז החסימה ופעל נגד המפלגות הקטנות בפרלמנט, כולל "המפלגה הלאומית היהודית" שלא קיבלה מספיק קולות והוא לא נבחר שוב.
עם התחזקות התנועה הציונית בווינה אחרי מלחמת העולם הראשונה. היה חבר בכיר במפלגת הציונים הרדיקלים ובשנת 1925, במהלך הקונגרס הציוני העולמי ה-14 שנערך בווינה נבחר כחבר הוועד הפועל הציוני מטעם הסיעה הרדיקלית, לצד יצחק גרינבוים. גם בקונגרס הציוני העולמי ה-15 ב-1927, והקונגרס הציוני העולמי ה-16 ב-1929 שימש נציג מטעם מפלגת הציונים הרדיקלים. אך במהלך ועידת הציונים הרדיקלים ביולי 1930 הסתכסך עם יצחק גרינבוים, וחודש אחר כך הצטרף לברית הציונים הרוויזיוניסטים. בקונגרס הציוני העולמי ה-17 היה חבר הוועד הפועל הציוני מטעם הרוויזיוניסטים.
היה מייסדו ועורכו של העיתון היהודי היומי היחיד באוסטריה "וינר מורגנצייטונג" (Wiener Morgen-Zeitung). פעל להקמת הקונגרס היהודי העולמי ועמד בראש המאבק היהודי נגד הנאצים באוסטריה.
במאי 1932 נבחר כנשיא "האגודה היהודית למען חבר הלאומים באוסטריה" במקום צבי פרץ חיות, אגודה שפעלה למען זכויות מיעוטים במסגרת "הפדרציה הבין לאומית של האגודות למען חבר הלאומים" (לימים האגודה למען האומות המאוחדות).
ביוגרפיה > מלחמת העולם השנייה

שטריקר נעצר בתחילת אפריל 1938, ימים מספר לאחר סיפוח אוסטריה לגרמניה הנאצית ונשלח למחנה הריכוז דכאו ואחר כך לבוכנוואלד. בקיץ 1939 שוחרר שטריקר בתנאי שלא יעזוב את וינה, והוא הצטרף כחבר ב"מועצת הזקנים" שניהלה את הקהילה, וערַב להגירת היהודים לאזורים שהוגדרו להם. ב- 23 בספטמבר 1942 יצא מווינה למחנה טרזיינשטט משלוח 'המיוחדים' ובהם שטריקר. בגטו הטיל על ליאו דרוקר, מראשי "מכבי" ברנו, את האחריות להקים ארגון מחתרת במידה וסכנת חיסול הגטו תתממש. שטריקר עצמו נמנע כל העת מפעילות אקטיבית, כדי שלא לסכן את היודנראט כולו. ואולם ארגון המחתרת מעולם לא מימש את ייעודו[דרוש מקור]. במשך מספר שנים לאחר המלחמה לא נודע גורלו, העדות היחידה הייתה שעדיין היה בחייים עם חיסול מחנה טרזיינשטט. אחר כך נודע כי באוקטובר 1944 יצא יחד עם כל שאר יושבי המחנה לאושוויץ, שם נרצח.
לזכרו נקרא רחוב בשכונת הצפון הישן בתל אביב ורחוב בווינה.
כתביו

Der jüdische Nationalismus. Wien 1919.
Schadet der Jüdische Nationalismus den Juden? Wien 1919.
Die wirksame Abwehr des Antisemitismus. Wien 1919.
Wie können wir unsere Jugend jüdisch erhalten? Wien 1919.
Die Vertreter des jüdischen Volkes. Wien 1919.
Jüdische Politik in Oesterreich. Tätigkeitsberichte und Auszüge aus deb im österreichischen Parlamente 1919 und 1920 gehaltenen Reden. Wien 1920.
Die jüdische Nationalismus. Wien 1929.
Wege der jüdischen Politik. Aufsätze und Reden. Löwit, Wien/Leipzig 1929.
Zwerg-Judenstaat! Wien 1938.
לקריאה נוספת

Josef Fraenkel (ed.), Robert Stricker, London: Ararat Pub. Society, 1950, 94 p., LCCN 54031133
הערות שוליים

1 2  מאיר גרוסמן, רוברט שטריקר - סמל •הציונות העממית, הַבֹּקֶר, 26 באוגוסט 1949
↑  ש. שווארץ, הבחירות באוסטריה והיהודים, הארץ, 18 באוקטובר 1920
↑  מכתבים מוינה, הארץ, 19 בנובמבר 1920
↑  רשימת הברי הועד הפועל הגדול, שנבהרו בקונגרס:, הארץ, 10 בספטמבר 1925
↑  מ. צזדיני, יומן הקונגרס, הארץ, 2 באוקטובר 1927
↑  סט"א, ועידת הציונים הרדיקלים - גרינבוים ננד שטריקר, דבר, 15 ביולי 1930
↑  סט"א, נפתחה הועידה העולמית של הרביזיוניסטים, דבר, 11 באוגוסט 1930
↑  הרכבו של הועד הפועל, הארץ, 23 ביולי 1931
↑  שיא המתיחות הפוליטית באוסטריה, הארץ, 9 בפברואר 1934
↑  לקראת הקונגרס היהודי העולמי, הארץ, 3 באוגוסט 1936
↑  סט"א, באגודה היהודית למען חבה"ל באוסטריה, הארץ, 19 במאי 1932
↑  סט"א, עסקנים ציוניים בוינה למחנה הסגר, דבר, 6 באפריל 1938
סט"א, שטריקר חולה בדכאו, הַבֹּקֶר, 24 ביולי 1938
סט"א, "ההומור הנאצי": כולאים בדאכאו בני מפלגה אחת בתא אחד - הציונים הכלליים לחוד - ואנשי גרוםמן לחוד, הַבֹּקֶר, 19 באפריל 1938
↑  שטריקר שוחרר, דבר, 19 בפברואר 1939
אלכסנדר גאלאר, לפנים מנהל העתונים "וינר מורגנצייטונג", "טאלאגרף"", גיסו של רוברט שטריקר, שבלה אתו ביהד 11 חודש במתנות ההסגר דכאבאו ובוכנוואלד, בא להשתקע בארץ, הארץ, 30 במרץ 1939
↑  י. ינוסוביץ, יהודים שנגאלו על ידי הצבא האדום, קול העם, 4 באוקטובר 1945
↑  וראו עוד: גילויים על דרכו האחרונה של שטריקר, מעריב, 6 בינואר 1955
↑  רחוב בווינה ייקרא ע"ש רוברט שטריקר, הַבֹּקֶר, 11 באפריל 1963
| --- | --- |
בקרת זהויות :  NLI: 987007268531905171  GND: 12883501X  ISNI: 0000 0000 6683 6151  LCCN: no2017025467  NTA: 243962789  SUDOC: 146824644  VIAF: 62610703   WorldCat (עם VIAF): 62610703
ארון אשמור

| --- | --- |

אשמור, 2015
 לידה:  7 באוקטובר 1979 (בן 45) ריצ'מונד, קולומביה הבריטית, קנדה
 מדינה:  קנדה קנדה
 תקופת הפעילות:  מ-1991
 עיסוק:  שחקן טלוויזיה, שחקן קולנוע
 מקום לימודים:  Turner Fenton Secondary School 
 בת זוג:  זואי קייט
 מספר צאצאים:  2
 פרופיל ב-IMDb
 
ארון ריצ'רד אשמור (באנגלית: Aaron Richard Ashmore; נולד ב-7 באוקטובר 1979) הוא שחקן קנדי, המוכר בין היתר מתפקידיו בתור ג'ימי אולסן בסדרת גיבורי העל "סמולוויל" (2006–2009, 2011), בתור סטיב ג'ינקס בסדרת המדע-בדיוני "מחסן סודי 13" (2011–2014), בתור ג'ון אנדרס "ג'וני" ג'קוביס בסדרה "קילג'ויס" (אנ') (2015–2019) ובתור דאנקן לוק בסדרת האימה של נטפליקס, "המפתחות של משפחת לוק" (2020–2022).
ביוגרפיה

אשמור נולד בעיר ריצ'מונד (אנ'), קולומביה הבריטית שבקנדה, בנם של לינדה, עקרת בית, וריק אשמור, מהנדס ייצור. הוא גדל בעיר ברמפטון, אונטריו לצד אחיו התאום שון אשמור, גם הוא שחקן. הם למדו יחד בבית הספר הציבורי ארנסקליף (אנ'), ובהמשך בבית הספר התיכון ע"ש טרנר פנטון (אנ').
קריירה

אשמור השתתף כשחקן בתפקידים שונים בסדרות טלוויזיה, סרטי טלוויזיה וסרטי קולנוע קנדיים ואמריקאיים. אחיו התאום הזהה שון אשמור שיחק לצדו בכמה מהם.
בשנת 1991 הופיע לראשונה לצד אחיו בסרט "סיפורי זוגות" (אנ') שם שיחק לצד בו ברידג'ס וסיביל שפרד.
בשנת 2003 שיחק לצדם של ג'יימס ספיידר וקלייר פורלני בסרט הטלוויזיה "מסמכי הפנטגון" (אנ') מבית רשת FX Networks; שם הוא גילם את רנדי קלר (אנ'), פעיל פציפיסט שהתנגד למעורבותה של אמריקה במלחמת וייטנאם.
בשנת 2004 כיכב בתפקיד הראשי של מארק הול (אנ') בסרט הטלוויזיוני "מלכת הנשף: סיפורו של מארק הול", הסרט אשר שודר ברשת CTV הקנדית, מבוסס על אירועים אמיתיים משנת 2002,אודות נער קנדי הומוסקסואל שפונה לבית המשפט ותובע את בית הספר הקתולי שבו למד, במטרה שבית הספר יאשר לו להביא את בן זוגו לנשף הסיום.
בשנת 2010 שיחק לצד אחיו בפרק אחד של סדרת המדע-בדיוני "פרינג'" שם גילמו את האחים רוז. באותה שנה החל לגלם את דמותו של סקוט גריפין בסדרת הדרמה האמריקאית "שומרת סוד" (אנ') של רשת הטלוויזיה USA.
בשנת 2015 גילם את ג'ורג' נסביט בסרט האימה "נסיגה" של הבמאי הספרדי אלחנדרו אמנבר.
ב-28 בינואר 2022 פורסם כי אשמור ישחק בתפקיד משנה בעונה השנייה של סדרת הטלוויזיה של נטפליקס, "ג'יני וג'ורג'יה".
חיים אישיים

ב-20 ביוני 2014 נישא ארון אשמור לזואי קייט. ב-5 ביוני 2016 נולדה בתם הבכורה. באפריל 2019 נולדה בתם השנייה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | סיפורי זוגות (אנ') | תלמיד בתחרות |  |
| 2001 | הדברים הבטוחים (אנ') | בובי כריסטיאנסון |  |
| 2001 | Treed Murray | דווין |  |
| 2002 | מועדון הגולגולות 2 (אנ') | מאט האצ'ינסון |  |
| 2004 | My Brother's Keeper | אריק / לו וודס |  |
| 2007 | פאלו אלטו (אנ') | אלק |  |
| 2007 | מלאך האבן (אנ') | מאט קורי |  |
| 2008 | Christmas Cottage | פאט קינקייד |  |
| 2009 | The Thaw | אטום גאלן |  |
| 2009 | אי הפחד (אנ') | מארק |  |
| 2010 | Privileged | בלייק וובר |  |
| 2010 | The Shrine | מרקוס |  |
| 2011 | Conception | אריק |  |
| 2011 | Servitude | צ'ייס |  |
| 2014 | I Put a Hit on You | ריי | גם מפיק בפועל |
| 2015 | נסיגה | ג'ורג' נסביט |  |
| 2018 | 22 Chaser | שון |  |
| 2019 | Tammy's Always Dying | רג'י סימוס |  |
| 2020 | Sugar Daddy | אנגוס |  |
| 2021 | The Retreat | ג'יימס |  |
| 2023 | Suze | ריק |  |
| TBA | Inn Deep | טנגו |  |
| TBA | What Comes Next | גרנט |  |
הערות שוליים

↑  ‘Ginny & Georgia’: ‘Locke & Key’s Aaron Ashmore To Recur As Georgia’s Ex In Netflix Series, Deadline, ‏29 בינואר 2022 (באנגלית אמריקאית)
| --- | --- |
בקרת זהויות :  BNE: XX5586387  BnF: cb16586721v (data)  GND: 1215862229  ICCU: UBOV387975  ISNI: 0000 0000 4748 9000  LCCN: no2007118702  VIAF: 73643594   WorldCat (עם VIAF): 73643594
עכשיו מעונן (שיר)

| --- | --- |

 סינגל בביצוע אביב גפן
 מתוך האלבום עכשיו מעונן
 יצא לאור:  1993
 סוגה:  רוק
 שפה:  עברית
 אורך:  3:00 דק'
 חברת תקליטים:  הד ארצי
 כתיבה:  אביב גפן
 לחן:  אביב גפן
 הפקה:  אביב גפן ומשה לוי
"עכשיו מעונן" הוא שיר רוק ישראלי שנכתב, הולחן ובוצע על ידי אביב גפן, שבביצוע המקורי של השיר לוּוה בלהקתו "התעויוט". השיר יצא לאור כסינגל בשנת 1993, ונכלל באלבום באותו שם של גפן כשיר הנושא שלו.
גרסה באנגלית של השיר נכללת באלבום הבכורה של הצמד בלאקפילד (2004) וכן באלבומו הבינלאומי הראשון של גפן, Aviv Geffen‏ (2009).
רקע

את השיר כתב אביב גפן בביתו, בעת שהיה בן 17, תקופה שבה הוריו יהונתן גפן ונורית גפן התגרשו, ולאחר שעבר משכונת נווה איתמר בנתניה לתל אביב, והתגורר עם אמו בעקבות הגירושין.
השיר נכלל באלבומו השני של גפן, "עכשיו מעונן", ויצא לאחר שאלבומו הראשון "זה רק אור הירח" כשל מסחרית באותה תקופה (אך בהמשך זכה להצלחה). בתקופת פרסומו של השיר שיחק גפן בסדרה "עניין של זמן" (טלוויזיה החינוכית) את אביב, נער מבולבל ומבודד חברתית, ושר את השיר באחד מפרקי הסדרה (בשינוי מילים מסוים).
תוכן השיר

בשיר מתאר הדובר את עצמו, ביתו ומשפחתו. הוא מכנה את עצמו "אדם מבולבל". את הבית הוא מכנה מקום די מגעיל ומפחיד. הוא מזכיר את גירושי הוריו ומציין כי אביו "שותה בקבוק אחרי בקבוק". אביו יהונתן גפן ציין בריאיון שנים לאחר מכן כי נפגע מן השורה הזו בשיר.
בסיום הפזמון שלאחר הבית הרביעי עובר גפן משירה אישית לשירה קבוצתית וקורא בצעקה "אנחנו דור מזוין".
השפעה תרבותית

בהופעותיו היה אביב גפן שר את השיר עד לבית הרביעי. הוא היה מסיים לשיר ופוצח בהפסקה קלה. לאחר מכן היה שואל בצעקה את הקהל "רוצים שינוי?" "רוצים שינוי?" לאחר שהקהל היה משיב לו היה ממשיך את השיר מן הקטע של "אנחנו דור מזוין". בעקבות השיר, "דור מזוין" היה לביטוי שגור.
מצעדים

|   ‏‏‏  מצעדים שבועיים (1993)> מדינה |   ‏‏‏  מצעדים שבועיים (1993)> מצעד |   ‏‏‏  מצעדים שבועיים (1993)> מיקום שיא |   ‏‏‏  מצעדים שבועיים (1993)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (ה'תשנ"ג)> מדינה |   ‏‏‏  מצעדי סוף שנה (ה'תשנ"ג)> מצעד |   ‏‏‏  מצעדי סוף שנה (ה'תשנ"ג)> מיקום שיא |   ‏‏‏  מצעדי סוף שנה (ה'תשנ"ג)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 9 |  |
הערות שוליים

↑  עניין של זמן - מחוץ לתחום, נבדק ב-2022-02-11
↑   יהונתן לאביב גפן: "אני מבקש שלא תשיר יותר את 'עכשיו מעונן' כי זה מכאיב לי", באתר "ידיעות אחרונות", 17 בספטמבר 2017
↑  רוביק רוזנטל, מדור המבול ועד דור ה-Y בבלוג השפה העברית של מילון רב-מילים, 12 באפריל 2018
↑  עכשיו מעונן, באתר "פזמונט"